laion/Wikipedia-Exotic huggingface dataset:
Cornelia Jakobs

Anna Cornelia Jakobsdotter Samuelsson (sündinud 9. märtsil 1992), esinejanimega Cornelia Jakobs, on rootsi laulja ja laulukirjutaja. Cornelia Jakobsi lavadebüüt oli saates "Idol 2008", kus ta pälvis ajakirjanduse tähelepanu, kui žürii ta maha tegi. Ta kuulus tüdrukuteansamblisse Love Generation ning osales selle koosseisus võistlustel Melodifestivalen 2011 ja Melodifestivalen 2012. Love Generationi suurim hitt "Dance Alone", millega osaleti Melodifestivalenil aastal 2011, jõudis Rootsi edetabelis 26. kohale. 2020. aastal avaldas ta singlina laulu "Weight of the World", millest sai HBO Põhjamaade haru sarja "Björnstad" tunnusmuusika. Võistlusele Melodifestivalen 2021 kirjutas ta loo "Best of Me", mida esitas seal Efraim Leo. 2022. aastal osales ta Melodifestivalenil looga "Hold Me Closer" ning võitis võistluse 146 punktiga. Sellega sai ta õiguse Rootsit 2022. aasta Eurovisiooni lauluvõistlusel Torinos esindada. Seal jõudis ta edasi finaali, kus saavutas 4. koha. Ta on The Poodlesi solisti Jakob Samueli tütar. "I found the right one at the wrong time" -- Cornelia Jakobs' "Hold Me Closer" lyrics lament the turmoil of a breakup. wiwibloggs. 9. märts 2022. Vaadatud 11. märts 2022. Niklasson, Ylva; Widman, Linda. "Stjärnans dotter hånad av juryn". Aftonbladet (rootsi). Vaadatud 18. veebruar 2022. "Cornelia Jakobs tävlar i Melodifestivalen – är dotter till känd Mello-stjärna". nyheter24.se (rootsi). 4. veebruar 2022. Vaadatud 18. veebruar 2022. "Sverigetopplistan". Sverigetopplistan (rootsi). Vaadatud 18. veebruar 2022. "Melodifestivalen 2021: Efraim Leo - "Best Of Me"". Eurovisionworld. Vaadatud 11. märts 2022. "Melodifestivalen 2022 heat 1 results: Cornelia Jakobs and Robin Bengtsson qualify for final". wiwibloggs. 5. veebruar 2022. Vaadatud 4. märts 2022. Meersman, Boris (12. märts 2022). "Cornelia Jakobs has won Melfest!!!". ESCUnited (inglise). Vaadatud 12. märts 2022. "The right one at the right time? Cornelia Jakobs wins in Sweden 🇸🇪". Eurovision.tv. 12. märts 2022. Vaadatud 12. märts 2022. Cornelia Jakobs to represent Sweden at Eurovision. The Local. 12. märts 2022. Vaadatud 12. märts 2022.
Z (sümbol)

Ladina kirja täht Z on üks mitmest (kõrvuti O, V, X ja A-ga) Venemaa sõjatehnikale kantud eraldusmärkidest 2022. aasta sissetungil Ukrainasse, mille üheks eesmärgiks võib olla soov eristada tehnikat vastaspoole omast. Märkide tähendus: Z – Venemaa Föderatsiooni väed Z raamis – Krimmi väegrupp O – Valgevene väed V – merejalavägi X – tšetšeenid A – eriväed Ƶ oli ka SS-Politseidiviisi eraldusmärk. Kasutusel peamiselt propagandistlikel eesmärkidel. 4. SS-Politseidiviis + (sümbol) Dean, Jeff (9. märts 2022). "The letter Z is becoming a symbol of Russia's war in Ukraine. But what does it mean?". NPR (inglise). Originaali arhiivikoopia seisuga 15. märts 2022. Vaadatud 15. märtsil 2022. Schogol, Jeff (24. veebruar 2022). "Here's what those mysterious white 'Z' markings on Russian military equipment may mean". Task & Purpose. Originaali arhiivikoopia seisuga 9. märts 2022. Vaadatud 31. märtsil 2022. "Что значат отметки Z, V, О и другие на технике агрессора | Детальное пояснение". vesti-ua.net (vene). 1. märts 2022. Vaadatud 31. märtsil 2022. Abhijeet M. Galaxy Z Fold 3 and Galaxy Z Flip 3 rebranded in some Baltic countries. sammobile.com, 29. märts 2022 Läti keelas Putini invasiooniga seotud sõjasümbolid. ERR, 31. märts 2022
Tali (tööriist)

Tali (kutsutakse ka polüspast, liitplokk, käsitelfer; inglise keeles differential pulley, chain hoist, lever hoist) on tööriist, mida kasutatakse raskete esemete, näiteks automootorite, käsitsi tõstmiseks. Tali kasutatakse tööstuses, ehitusobjektidel ja remondi töökodades. Tali abil saab liigutada suuri raskuseid, seade ise on kompaktne, lihtne paigaldada ja transportida. Enimlevinud on kett-tali ja hoob-tali ehk kangtali, esimese puhul liigutatakse esemeid ketiga, teise puhul hoovaga. Tööpõhimõttelt on tali lihtne seade. Tali koosneb kahest fikseeritud erineva suurusega ülekannetest, mis on üksteise külge kinnitatud ja liiguvad koos. Ümber ülekannete on paigaldatud tross, kett või köis, mille abil liigutatakse tõstekonksu. Ülekannete omavaheline suhe määrab, kui palju jõudu on vaja kindla raskuse liigutamiseks. Kett-tali leiutas 1854. aastal Thomas Aldridge Weston Inglismaalt. Weston'i talisid valmistati koostöös Richard, James ja George Tangye'ga. Richard Tangye autobiograafia kohaselt oli Westoni lahendus eelkäijaks Hiina hoob-tali. Westons oli esimene, kes kasutas rullketti lüliketi asemel. Seda eksponeeriti 1862. aasta rahvusvahelisel näitusel, Londonis, viies suuruses – 510 kg kuni 3000kg – ja sai medali "originaalse rakenduse, praktilise kasulikkuse ja edu eest". Yale Lock Company omandas patendiõigused 1876. aastal. Macauley, David; Ardley, Neil (1998). "The new way things work". Boston : Houghton Mifflin Co. Vaadatud 12.03.2022.{{netiviide}}: CS1 hooldus: mitu nime: autorite loend (link) "THE HISTORY MAKERS". Hoist Magazine. 3. veebruar 2003. Vaadatud 12.03.2022. "Differential pulley block, large and small sheaves, 2 ton (2.032 tonnes) capacity, invented by T A Weston". Museum of Applied Arts & Sciences. 2013. Originaali arhiivikoopia seisuga 11.04.2013. Vaadatud 12.03.2022.{{netiviide}}: CS1 hooldus: robot: algse URL-i olek teadmata (link)
Sitsiilia keel

Sitsiilia keel (sitsiilia keeles sicilianu) on indoeuroopa keelte romaani harusse kuuluv keel, mis on laialt levinud Sitsiilias, sealhulgas väiksematel saartel ja Lõuna-Calabrias. See on Lõuna-Itaalia üks suurimatest murretest ja selle võib omakorda jagada mitmeks diatoopseks variandiks. Sitsiiliakeelne Vikipeedia
Sol-Iletsk

Sol-Iletsk on linn Venemaal Orenburgi oblastis, Sol-Iletski rajooni keskus. Linn asub Ileki jõe lähedal, 58 km Orenburgist lõuna pool. Asula rajasid kasakad 17. sajandil keedusoolakaevanduse juurde. Linnaõigused sai 1865. aastal. 1926. aastani oli linna nimi Iletsk, seejärel 1935. aastani Iletskoje ja 1945. aastani Iletskaja Zaštšita. Linnas asub Musta Delfiini nimeline range režiimiga koloonia. Sol-Iletsk on kuurortlinn. Linna lõunaservas asub Razvali soolajärv.
Kiirushoidik

Kiirushoidik (varem: püsikiirusehoidja) on auto sõidukiiruse püsivana hoidmise seade. Kiirushoidikut hakati luksuslikumatel seeriaautodel kasutama 1960. aastate keskel. Esimene adaptiivne kiirushoidik võeti kasutusele 1969. aastal Fordil. Süsteemi juhtarvuti võrdleb sõiduki hetkkiirust juhi määratud väärtusega. Sõltuvalt sellest, kas sõiduki kiirus on etteantud väärtusest suurem või väiksem, reguleeritakse kiirust drosselklapi avamisega. Drosseli juhtimine võib olla kas proportsionaalne või proportsionaalselt integraaldiferentseeriv (PID-juhtimine). Proportsionaaljuhtimise korral avatakse vastavalt kiiruste vahemiku suurusele drosselklappi proportsionaalselt, näiteks: kiiruselt 60 km/h kiirusele 70 km/h kiirendamisel – 1/1 drossel; kiiruselt 65 km/h kiirusele 70 km/h kiirendamisel – 1/2 drossel. PID-juhtimine töötab põhimõttel, et kiiruse integraal on teepikkus ja kiiruse tuletis aja järgi on kiirendus. Süsteem arvutab kiiruse integraali kaudu aja järgi kiiruse tuletise, leides juhi määratud kiiruste vahemiku alusel aegade vahe, mis kulub vastavate kiirustega sihtmärgini jõudmiseks. Auto kiiruse muutusele reageerib see kiiresti drosseli asendi muutmisega vastavalt kiirenduse muutusele. PID-juhtimine tagab kiirema reaktsiooni ja sujuvama reguleerimise.  Pikemalt artiklis Adaptiivne kiirushoidik
Berõslavi rajoon

Berõslavi rajoon (ukraina keeles Бериславський район) on haldusüksus Ukrainas Hersoni oblastis. Rajooni halduskeskus on Berõslavi linn. See piirneb lõunas Kahhovka rajooniga, edelas Hersoni rajooniga, läänes Mõkolajivi oblastiga ja põhjas Dnipropetrovski oblastiga. 2020. aastal toimunud haldusreformi käigus liideti Berõslavi rajooniga Novovorontsovka, Velõka Oleksandrivka ja Võssokopillja rajoonid. Berõslav Novovorontsovka Velõka Oleksandrivka Võssokopillja Ivanivka Kotšubejivka Mala Seidemõnuha Potjomkine Zmijivka https://decentralization.gov.ua/news/12639
Novovorontsovka

Novovorontsovka (ukraina keeles Нововоронцовка) on alev Ukrainas Hersoni oblastis Berõslavi rajoonis. See asub Kahhovka veehoidla paremkaldal. Kuni 2020. aastani oli see Novovorontsovka rajooni halduskeskus.
Tony Radakin

Sir Anthony David Radakin (sündinud 10. november 1965 Oldham, Lancashire, Inglismaa) on Suurbritannia sõjaväelane (admiral). Ta on aastast 2021 Kaitsestaabi ülem. Aastatel 2018−2019 oli ta teine merelord ja mereväestaabi aseülem ning 2019−2021 esimene merelord ja mereväestaabi ülem. Suurbritannia Bathi ordeni komandöririst (2021) Tony Rankin saidil gov.uk
Kotšubejivka

Kotšubejivka (ukraina keeles Кочубеївка) on küla Hersoni oblasti Berõslavi rajoonis.
Butša rajoon

Butša rajoon (ukraina keeles Бучанський район) on rajoon Ukrainas Kiievi oblastis. Halduskeskus on Butša linn. Butša rajoon piirneb idas Kiievi linnaga, lõunas Fastivi rajooniga, läänes Žõtomõri oblastiga ja põhjas Võšhorodi rajooniga. Rajoon moodustati 19. juulil 2020. Selle ala kuulus varem Kõjevo-Svjatošõnskõi rajooni, Borodjanka rajooni, Makarivi rajooni, Butša linnanõukogu ja Irpini linnanõukogu koosseisu. Rajooni koosseisus on Bilogorodka külavald, Borodjanka alevivald, Borštšagivka külavald, Butša linnavald, Višneve linnavald, Hostomeli alevivald, Dmõtrivka külavald, Irpini linnavald, Kotsjubõnske alevivald, Makarivi alevivald, Nemišajeve alevivald ja Piskivka alevivald. Butša Irpin Võšneve Babõntsi Borodjanka Hostomel Klavdijevo-Tarassove Kodra Kotsjubõnske Makariv Nemišajeve Piskivka Vorzel Dmõtrivka Moštšun Motõžõn Mrija Võšehrad
Mereranna tuul

"Mereranna tuul" on Eesti popmuusiku Üllar Jörbergi esituses üks tuntumaid laule, mis ilmus esimest korda 2000. aastal CD-l "Varjud alleel". Sel CD-l on märgitud muusika autoriks "Similee, Dalancray, Peram" ja sõnade autoriks Jörberg ise. Laulu aluseks oli prantsuskeelse laul ja tants "Agadou Dou Dou", mille Michel Delancray ja Mya Symille salvestasid esimest korda 1970. aastal. On rohkem tuntud pealkirjaga "Agadoo", sest just selle pealkirjaga 1984. aasta ingliskeelne versioon sai ansambli Black Lace esituses rahvusvaheliseks hitiks. Prantsuskeelse ja ingliskeelse versiooni viisid erinevad mõnevõrra; Jörbergi esitatud laulu viis sarnaneb rohkem ingliskeelse versiooni omaga. Kui Jörbergi eestikeelne versioon on Eestis tuntud ja armastatud, siis Briti ajakiri Q valis ingliskeelse versiooni 2003. aastal üheks kõigi aegade halvimaks lauluks. "Nüüd ma kõiki kutsun tantsule..." | Üllar Jörbergi menukaimad palad, mis tantsutasid eestlasi aastakümneid Kroonika, 27.12.2018 https://www.ester.ee/record=b1490336*est~S95
Raiding

Raiding (ungari keeles Doborján, horvaadi keeles Rajnof) on vald (Marktgemeinde) Austrias Burgenlandi liidumaal Oberpullendorfi ringkonnas. Linn on pianisti ja helilooja Ferenc Liszti sünnikoht.  Raiding – pildid, videod ja helifailid Wikimedia Commonsis
Rrëshen

Rrëshen on linn Albaanias Lezhë maakonnas Mirdita ringkonnas.  Rrëshen – pildid, videod ja helifailid Wikimedia Commonsis
Ahhaatöölane

Ahhaatöölane (Phlogophora meticulosa) on liik liblikalisi. Eestis haruldane. Skvortsov, Vladimir 1992. Ahhaatöölase (Phlogophora meticulosa L.) esinemisest Eestis. [On the occurrence of Phlogophora meticulosa (L.) in Estonia.] Lepidopteroloogiline Informatsioon 7: 11.
Fustanella

Fustanella on plisseeritud traditsiooniline seelikutaoline meesterõivas, mida kasutatakse mitmel Balkani maal Kagu-Euroopas. Kreekas kannavad fustanella lühikest varianti tseremoniaalsed sõjaväeüksused, nagu Evzonid, samas kui Albaanias kandis sõdadevahelisel perioodil seda kuninglik kaardivägi. Mõlemad riigid peavad fustanellat rahvarõivaks. Lisaks väidavad aromaanlased, et see on nende etniline kostüüm. Fustanellade valmistamine oli kulukas, mis tegi neist kõrge staatuse näitaja, rõhudes kandja jõukusele ja tähtsusele. Lääne vaatlejad Kreeka iseseisvussõjas märkisid suurt uhkust, mida kléftisid ja armatoloid oma rõivaste üle tundsid, võisteldes üksteisega kostüümide luksuslikkuses. Sõna tuleneb itaaliakeelsest sõnast fustagno ja liitest -ella. See omakorda tuleneb keskaegsest ladinakeelsest sõnast fūstāneum, mis võib olla vorm sõnast futis ehk "puunupp". Kilt https://books.google.ee/books?id=oWL2ZKPimKEC&redir_esc=y  Fustanella – pildid, videod ja helifailid Wikimedia Commonsis
Krasnõi Oktjabr (Belgorodi oblast)

Krasnõi Oktjabr (vene keeles Красный Октябрь; ‘punane oktoober’) on küla Venemaal Belgorodi oblastis Belgorodi rajoonis, ligikaudu 10,5 km kaugusel Venemaa-Ukraina piirist kirdes, 23 km kaugusel Belgorodist edelas ja 55 km kaugusel Harkivist põhjakirdes. Shell hits military camp in Russia, most likely from Ukrainian side - Tass. Reuters, 29. märts 2022 Evan Simko-Bednarski. Ukraine appears to strike back for first time with missile hit on Russian military camp. The New York Post, 29. märts 2022
Mõla (Kiievi oblast)

Mõla (ukraina keeles Мила; ‘kullake’) on küla Ukrainas Kiievi oblastis Butša rajoonis, Kiievi läänepiiril. Mõla piirneb läänes Mrija (ukraina keeles Мрія; ‘unistus’) külaga. 2001. aasta rahvaloenduse järgi elas Mõlas 494 inimest, pindala 0,126 km². 2022. aasta Venemaa sissetungi ajal Ukrainasse kujunes küla läbiv magistraaltee üheks pääseteeks kiievlastest sõjapõgenikele. Ukraine war: Gruesome evidence points to war crimes on road outside Kyiv. BBC News, 1. aprill 2022
Kõrgeim Revolutsiooninõukogu (Somaalia)

Kõrgeim Revolutsiooninõukogu (somaali keeles Gollaha Sare ee Kacaanka, araabia keeles المجلس الثوري الأعلى, itaalia keeles Consiglio Rivoluzionario Supremo, inglise keeles Supreme Revolutionary Council) oli Somaalia valitsusorgan aastatel 1969–1976. Somaalia ajalugu
Aurustumissoojus

Aurustumissoojuseks nimetatakse soojushulka, mille peab andma keemistemperatuuril oleva vedeliku massiühikule, et muuta see sama temperatuuriga auruks. Aurustumissoojuse mõõtühik on üks džaul kilogrammi kohta (1 J/kg). Keemias kasutatakse sageli mõõtühikut 1 kJ/kg. Aurustumissoojus sõltub temperatuurist ja väheneb temperatuuri tõustes ning kaob aine kriitilisel temperatuuril. Reeglina määratakse aurustumissoojus aine keemistemperatuuril normaalrõhul (nimetatakse ka keemissoojuseks). Kondensatsioonisoojus ehk -entalpia on arvuliselt võrdne aurustumissoojuse ehk -entalpiaga, kuid vastupidise märgiga: aurustumissoojus on alati positiivne (aine neelab soojust) ja kondensatsioonisoojus on negatiivne (protsessis eraldub soojust). agregaatolek aurustumine sulamissoojus Pärtel, E., 2010. Füüsika mõisted gümnaasiumile (eesti-vene-eesti sõnastik). Tartu Ülikooli Kirjastus.
Gerardo Arteaga

Gerardo Daniel Arteaga Zamora (sündinud 7. septembril 1998 Zapopanis) on Mehhiko jalgpallur, kes mängib vasakkaitsjana Belgia kõrgliiga klubis Genk ja Mehhiko jalgpallikoondises. Ta alustas klubikarjääri Mehhiko klubis Santos Laguna, debüteerides Mehhiko kõrgliigas 2016. aastal. 2018. aastal tuli ta Santos Lagunaga Mehhiko meistriks. 2020. aasta juulis sõlmis ta viieaastase lepingu Genkiga. Mehhiko jalgpallikoondises debüteeris Arteaga 11. septembril 2018 sõprusmängus USA vastu. Santos Laguna Liga MX: Clausura 2018 Genk Belgia karikas: 2020–21
Jorge Sánchez

Jorge Eduardo Sánchez Ramos (sündinud 10. detsembril 1997 Torreónis) on Mehhiko jalgpallur, kes mängib paremkaitsjana Hollandi kõrgliigaklubis Amsterdami Ajax ja Mehhiko jalgpallikoondises. Ta alustas klubikarjääri Santos Lagunas, debüteerides Mehhiko kõrgliigas 2016. aasta septembris. 2018. aastal Clausura-hooajal tuli ta klubiga Mehhiko meistriks. 2018. aasta juunis liitus ta Mehhiko kõrgliigaklubiga América, kellega tuli Mehhiko meistriks 2018. aasta Apertura-hooajal. 2022. aasta augustis sõlmis Sánchez nelja-aastase lepingu Ajaxiga. Mehhiko jalgpallikoondises tegi Sánchez debüüdi 26. märtsil 2019 sõprusmängus Paraguay vastu. Koondisekarjääri esimese värava lõi ta 7. oktoobril 2021 MM-i valikmängus Kanada vastu. 2020. aasta suveolümpiamängude jalgpalliturniiril võitis ta Mehhiko olümpiavõistkonnaga pronksmedali. Santos Laguna Liga MX: Clausura 2018 América Liga MX: Apertura 2018 Copa MX: Clausura 2019 Campeón de Campeones: 2019
Richard Rooden

Richard Rooden (20. mai 1923 – 22. jaanuar 2019) oli eesti sporditegelane. 1964 Kalevi auliige 1970 Eesti NSV teeneline sporditegelane 2003 Kohtla-Nõmme valla aukodanik 2007 Ida-Virumaa Spordiliidu teeneteplaat 2007 Eesti Spordiveteranide Liidu teenetemärk 2010 Eesti Spordiveteranide Liidu auliige
Ujar

Ujar on linn Venemaal Krasnojarski krais, Ujari rajooni keskus. Asub umbes 130 km Krasnojarskist idas Ujarka jõe ääres. Asula on teada 1760. aastast, linnaõigused sai 1944. aastal. Linna läbib Siberi raudtee. 2022. aasta mais puhkes Ujaris tulekahju, milles hävis 120 maja. 2020. aastal oli linnas 11 948 elanikku. http://admuyarsky.ru/o-raione/istorija/o-raione.html https://www.enisey.tv/news/post-41601/[alaline kõdulink] https://rosstat.gov.ru/storage/mediabank/CcG8qBhP/mun_obr2020.rar https://admuyar.ru/
Artur Puurand

Artur Puurand (1901 Tuhala, Harjumaa – 1976) oli Tuhala külapiltnik ja Tuhala kiriku organist. Ta sündis 1901. aastal Harjumaal Tuhala külas Mätassoo talus, suri 1976. aastal ja on maetud Tuhala kalmistule. Artur Puurand õppis pildistamist Kose päevapiltniku Jaan Tolmani juures ning tegutses kohaliku fotograafina järjekindlalt 1920.–1940. aastatel. Aastatest 1922–1948 on Artur Puurannalt säilinud Eesti fotoajaloos haruldaselt terviklik ühe külafotograafi tööpärand – fotonegatiivid ja fotograafi enda koostatud kronoloogilised fotoalbumid: 7 fotoalbumit ja 3259 fotonegatiivi. Pildistuste sisuks on peamiselt portreed, grupipildid, perekonnapildid, pulmad ja matused, muud seltskonnaüritused, kohavaated Tuhala, Kata, Tammiku, Oru, Pahkla, Angerja ja teistest küladest Harjumaal. Puuranna fotopärand jõudis hoiule Fotomuuseumisse 1985. aastal Tuhala koduloo-uurija Ants Talioja vahendusel. Mahuka fotonegatiivikogu kirjeldamine Ants Talioja säilinud märkmete põhjal, pakendamine ja digiteerimine toimus aastatel 2018–2021. Artur Puuranna pildistusi Parmas, Mall (2007). "Fotograaf Artur Puurand ja tema fotoalbumid Tallinna Linnamuuseumis" (PDF). Tallinna Linnamuuseumi aastaraamat 2005/2007, lk 180–191. "Artur Puurand. Fotoalbumid 1922–1948. Fotomuuseum / Tallinna Linnamuuseum, TLM F 9376–9399". "Artur Puurand. Fotonegatiivid aastatest 1922 kuni umbes 1954. Fotomuuseum / Tallinna Linnamuuseum, TLM Fn 9376–9403".
Františkovy Lázně

Františkovy Lázně (saksa keeles Franzensbad) on linn Tšehhis Karlovy Vary maakonnas Chebi ringkonnas. Františkovy Lázně asub Chebist ligi 5 km põhjas ja Karlovy Varyst umbes 36 km lääneedelas, Saksamaa piirist 5 km kaugusel. Františkovy Lázně paikneb merepinnast 442 meetri kõrgusel. Františkovy Lázně kesklinn on alates 1992. aasta juulist ajalooline linnakaitseala. Františkovy Lázně kuulub alates 2021. aastast kuurortlinnana UNESCO maailmapärandi nimistusse. Františkovy Lázně on asutatud 1793. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Turistické infocentrum Františkovy Lázně Kam po Česku Františkovy Lázně : právní ochrana Národní památkový ústav The Great Spa Towns of Europe UNESCO. World Heritage Centre History and the present Františkovy Lázně
Mai 2022

Mai 2022, kroonika. 2022. aasta mai algas pühapäeval ja lõppes 31 ööpäeva hiljem teisipäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Bilohorivka kooli pommitamine Põhja-Korea võimud teatasid esimest korda COVID-19 avastamisest riigis ning kehtestasid riikliku eriolukorra ja karantiini. Event Horizon Telescope avaldas esimese foto Linnutee keskosas asuvast mustast august Sagittarius A*. Eurovisiooni lauluvõistluse võitis Ukraina esindaja Kalush Orchestra looga "Stefania". 2022. aasta Nordrhein-Westfaleni parlamendivalimised Soome ja Rootsi esitasid taotlused NATO-ga liitumiseks. Azovstali viimased kaitsjad andsid alla ning Vene relvajõud vallutasid Mariupoli, millega lõppes Mariupoli lahing. Austraalia föderaalvalimised võitis Anthony Albanese juhitud Austraalia Tööpartei. Ukraina kohus mõistis eluaegse vangistuse Vene sõjakurjategijale tsiviilisiku tapmise eest. See oli esimene selline otsus alates Vene vägede sissetungi algusest. Ameerika Ühendriikides Texases Uvalde'i maakonna halduskeskus Uvalde'is asuvas Robbi algkoolis toimus tulistamine, mille tulemusel hukkus 22 ja sai vigastada 18 inimest. "Põhja-Korea teatas esimest korda koroonapuhangust" ERR. 12. mai 2022 "Soome ja Rootsi esitasid taotlused NATO-ga liitumiseks" ERR, 18. mai 2022 "Mariupol: Russia declares complete victory at Azovstal plant" BBC, 20. mai 2022 "Ukraina kohus mõistis Vene sõjaroimari eluks ajaks vangi" Postimees, 23. mai 2022 "Uvalde school shooter was in school for up to an hour before law enforcement broke into room where he was barricaded and killed him" CNN, 25. mai 2022
Vene saapad

Vene saapad (lõunaeesti murretes peresid ja peresintskid) olid varasemal ajal peamiselt Vasknarva ja Pihkva vene kingseppade poolt valmistatud heledast juhtnahast säärsaapad. Talupojad kandsid vene saapaid 19. sajandi teisel poolel ja 20. sajandi alguses peamiselt tööl käimiseks, kehvemal järjel elavad talupojad aga ka piduliku rõivastuse juurde. Õmmeldud talla ja ülespoole hoidva ninaga vene saapad sarnanesid soome sussidega, mida kanti põhjarannikul. Hilisemal ajal valmistatud vene saapad ei erinenud oluliselt säärsaabastest. Vene saapaid määriti korduvalt tökatiga, et nad veekindlamaks muutuksid. Rõuge mehed, kes kodujärvedest või ka väljaspool kodu võrkudega kala püüdsid, käisid turul või laadal pikkade säärtega veekindlaid kalamehesaapaid ostmas, mida valmistasid Lämmijärve ääres asuvas Beresje külas venelastest kingsepad. Saapad said selle küla järgi nimeks pereskid ehk peresintskid. Tsaariajal maksid need saapad kolm-neli rubla paar. kalamehesäärikud kalavinskid kummikud saapad soome sussid säärsaapad Väike murdesõnastik. Vaadatud 02. aprill 2022 Eesti etnograafia sõnaraamat. Koostanud Arvi Ränk, toimetanud Õie Ränk. Tallinn 1995. lk 236 Wõrumaa Teataja, nr. 94, 22 august 2015 Meeste saapad. Eesti Rahva Muuseum.
Železný Brod

Železný Brod (saksa keeles Eisenbrod) on linn Tšehhis Libereci maakonnas Jablonec nad Nisou ringkonnas. Železný Brod asub Jizera jõe ääres, Jablonec nad Nisoust umbes 10 km lõunakagus ja Liberecist ligikaudu 24 km kagus. Železný Brod paikneb merepinnast 300–744 meetri kõrgusel. Asula tekkis arvatavasti 11. või 12. sajandil, ürikutes on Železný Brodi esmamainitud 1352. aastal. Alates 14. sajandist kuni Kolmekümneaastase sõja lõpuni tegeldi asulas rauamaagi kaevandamisega. Alates 19. sajandi lõpust on linnas tegeldud klaasitootmisega. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Statistické údaje : geografické a základní údaje Město Železný Brod Historie obce Železný Brod Místopisný průvodce po České Republice Sights Town Železný Brod
Georg Friedrich Nicolai

Georg Friedrich Nicolai (sünd. Lewinstein; 6. veebruar 1874 – 8. oktoober 1964) oli saksa füsioloog. Ta oli õppejõud Berliini Ülikoolis. Tema oluline teos oli I Maailmasõja hakul kirjutatud sõjavastane raamat "Sõja bioloogia". Ta oli Berliini intellektuaalide hulgas tollal üks väheseid (koos Albert Einsteiniga), kes olid avalikult sõja vastu. Aastal 1922 oli ta sunnitud emigreeruma. Ta töötas Argentinas Córdoba Ülikoolis ja hiljem Tšiilis. Nicolai, Georg Friedrich 1918. The Biology of War. (Grande, Constance A.; Grande Julian, tlk.) New York: The Century Co.